**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.08.2023, ora 08.00 – 12.08.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.08.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crișuri, Mureș, Bega, Timiș, Bârzava, Moravița, Caraș, Nera și Cerna, unde au fost în scădere.

Creșteri de niveluri și debite s-au înregistrat pe unele râuri din zonele de deal și munte, mai ales pe cele din nordul, centrul și nord – estul țării, ca urmare a precipitațiilor căzute în interval, sub formă de aversă.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Timiş, Moravița, Caraș şi mai mici (sub 30% din normalele lunare) pe râurile din bazinele hidrografice: Tur, Nera, Rm. Sărat, Bârlad, pe afluenții Prutului, Trotuşului, bazinele superioare ale Oltului, Argeșului, pe unii afluenţi ai Moldovei, Bistriței și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în scădere** pe râurile din bazinele: Vişeu, Iza, Tur, Someş, Crişuri, Mureş, Bega, Timiş şi relativ staționare pe celelalte râuri.

Sunt posibile uşoare creșteri de niveluri și debite pe unele râuri mici din zonele montane, cu precădere în zonele sudice ca urmare a precipitațiilor slabe prevăzute.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 11.08.2023 – 12.08.2023 **a fost în creştere,** având valoarea **de** **6000 m3/s**, peste media multianuală a lunii **august (4300 m3/s).**

În aval de Porţile de Fier debitele au fost în creștere pe sectorul Gruia – Isaccea și staționare la Tulcea.

**Debitul la intrarea în ţară (secţiunea Baziaş) va fi în creştere (6300 m3/s).**

În aval de Porțile de Fier, debitele vor fi în creștere.

**2.** **Situația meteorologică în intervalul 11.08.2023, ora 09.00 – 12.08.2023, ora 06.00**

**ÎN ŢARĂ**

**Valorile termice au fost în creștere** în regiunile sud-vestice, local chiar semnificativă, astfel că la nivelul întregii țări s-au situat în general în jurul celor normale pentru această perioadă, exceptând areale restrânse din vest și centru unde vremea a fost încă răcoroasă, mai ales dimineața și noaptea. Cerul a fost variabil, cu înnorări temporare și averse, în special în a doua parte a zilei, local în zonele montane și în cele submontane din Maramureș, Transilvania și Moldova, iar în extremitatea de sud-est a plouat izolat în primele ore. Ploile au fost în general slabe cantitativ, doar cu totul izolat, în județul Suceava, înregistrându-se peste 15 l/mp. Vântul a suflat slab și moderat, local cu ușoare intensificări (până la 40...45 km/h) în est și sud-est. Temperaturile maxime s-au încadrat între 22 grade la Ocna Șugatag, Huedin, Miercurea Ciuc și Întorsura Buzăului și 31 de grade la Titu, Videle și București-Filaret, iar la ora 6 valorile termice erau cuprinse între 8 grade la Dej, Toplița, Joseni și Miercurea Ciuc și 21 de grade la București-Filaret și Constanța-dig. Spre dimineață, pe văi și în depresiuni, pe arii restrânse s-a format ceață.

**OBSERVAȚII:** *de ieri de la ora 06 au fost 1 mesaj de atenționare cod galben pentru fenomene meteorologice periculoase imediate emis de către SRPV Sibiu.*

**LA BUCUREŞTI**

**Vremea a fost predominant frumoasă,** iar valorile termice, comparabile cu cele din intervalul precedent, s-au situat în continuare în jurul celor specifice perioadei. Cerul a fost variabil, iar vântul a suflat slab până la moderat. Temperatura maximă a fost de 29 de grade la Afumați, 30 de grade la stația meteo Băneasa și 31 de grade la Filaret; la ora 6 se înregistrau 19 grade în Băneasa, 20 de grade la Afumați și 21 de grade la Filaret.

 **3. Prognoza meteorologică în intervalul 12.08.2023, ora 09.00 – 13.08.2023, ora 09.00**

**ÎN ŢARĂ**

Valorile de temperatură, comparabile cu cele din intervalul precedent, vor caracteriza o vreme răcoroasă în vest, centru și nord, precum și la munte, mai ales în orele dimineților. Cerul va fi variabil, mai mult senin noaptea, dar cu înnorări temporare după-amiaza, când pe alocuri în zona Carpaților Meridionali și Orientali și izolat în rest, cu precădere în dealurile sudice vor fi ploi slabe, de scurtă durată. Vântul va sufla slab și moderat. Temperaturile maxime se vor încadra între 23 și 31 de grade, iar cele minime vor fi cuprinse între 7 și 17 grade, mai ridicate pe litoral și în deltă, până spre 20 de grade. La începutul și sfârșitul intervalului, izolat, mai ales în depresiuni, va fi ceață.

**LA BUCUREŞTI**

**Vremea se va menține predominant frumoasă,** cu valori termice în jurul celor specifice perioadei. Cerul va fi mai mult senin, trecător cu înnorări, dar probabilitate mică de ploaie slabă - în a doua parte a zilei. Vântul va sufla slab până la moderat. Temperatura maximă se va situa în jurul valorii de 30 de grade, iar cea minimă va fi de 14...17 grade.

1. ***CALITATEA APELOR***
	1. **Pe fluviul Dunărea**

 Nu au fost semnalate evenimente deosebite.

* 1. **Pe râurile interioare**

 Nu au fost semnalate evenimente deosebite.

* 1. **Pe Marea Neagră**

**ABA Dobrogea Litoral** revine cu informaţii suplimentare referitoare la poluarea accidentală a Canalului Dunăre-Marea Neagră, din data de 08.08.2023, cu pete de produs petrolier, pe CDMN la Km 23, mal stâng, la debușeu, aval de pod Basarabi, județul Constanta, pe o suprafață de aproximativ 200 mp. Sub acțiunea vântului puternic irizațiile au fost împinse către mal şi către debușeul de pe malul stâng, din zona podului. La fata locului s-au deplasat și reprezentanții Căpităniei Portului Medgidia cu nava din dotare, însă din cauza dispersării irizațiilor, sursa poluării nu a putut fi stabilită.

**În prezent, pe suprafața apei din șenalul navigabil nu mai există pete sau irizații de produse petroliere.**

În urma verificarilor realizate de comisarii GNM – CJ Constanta impreuna cu reprezentantii ABADL, s-a constatat ca nu a fost realizata supravegherea corespunzatoare a canalului in vederea prevenirii producerii evenimentului si a fost aplicat avertisment pentru nerespectarea in totalitate a planului de combatere a poluărilor accidentale, conditie impusa prin autorizatia de mediu.

**Astfel poluarea din data de 08.08.2023 a fost eliminată, considerând astfel evenimentul eliminat**. La data prezentei informări, pe suprafaţa apei nu mai sunt irizaţii.

 CN ACN SA a participat la depoluare cu personalul propriu, au fost folosiţi 70 m baraj antipoluant absorbant, aproximativ 700 kg praf absorbant.

Zona este monitorizată în continuare de către personalul companiei.

1. ***CALITATEA MEDIULUI***
2. **În domeniul aerului**

**IGSU** informeaza telefonic despre **un incendiu izbucnit la o hală cu vopseluri şi o clădire din Crevedia, satul Dârza, jud. Dambovita, cu degajări mari de fum, in data de ieri, 11.08.2023, in jurul orelor 23:00. A fost emis mesaj Ro-Alert, fiind degajări mari de fum, în interiorul halei, de pe o suprafaţă de 500m,** în vederea luării măsurilor de autoprotecţie pentru populatia din zona invecinata. S-a intervenit cu 10 autospeciale cu apa si spuma, 1 echipaj de descarcerare si o autospecială pentru intervenţie şi salvare de la înălţimi. Nu au fost raportate victime.

**Agenţia Naţională pentru Protecţia Mediului** informează că, din rezultatele analizelor efectuate în data de 10.08.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**G.N.M.-C.J. Bacău revine cu** informaţii suplimentare referitoare la **surparea de teren din zona Perimetrului de exploatare Gura Slănic din zona orașului Târgu Ocna, jud. Bacău**, în vecinătatea unei sonde de extracție saramură aparținând SNS Salina SA, produsă în data de ieri, 10.08.2023, în jurul orei 14:00. Suprafața de teren surpată are lungimea de 16 metri, lăţimea de 8 metri și adâncimea de 3 metri, iar pe fundul surpării de teren, este sol vegetal.

**Activitatea de extracție nu este afectată. Factorii de mediu nu au fost afectați de substanțe poluante. Nu există victime.**

Se monitorizează zona, urmând să se efectueze expertiza tehnică de către SNS. Se va reveni cu informaţii.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.08.2023 – 11.08.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă:** **ABA Siret-Bacău** informeaza în data de 11.08.2023 ora 14:30, despre **defectarea unei vanete de la golirea de fund de la Acumularea Pleșești de pe raul Șomuzul Mic (com. Vulturești, sat. Pleșești, jud. Suceava), iar beneficiarul acumularii este S.C. Mărul Argintiu.** Se lucrează la inlocuirea vanetei de la golirea de fund cu una noua, debitul fiind redus de la 0,5 mc/s la 0,05 mc/s, în aval nu se înregistrează pagube materiale. O echipă a SGA Suceava formată din: personalul UCC, Șef Formație Bogdănești, ITA și ISU Suceava s-a deplasat la sesizării. Au fost anuntati: CLSU Vulturesti, ISU Suceava si Prefectura Suceava.

După cercetarea din teren, s-a identificat faptul că, în urma precipitatiilor din data de 10.08.2023, doua vanete din lemn, amplasate in partea inferioara a calugarului golirii de fund au fost distruse in totalitate din cauza presiunii apei, fapt ce a condus la evacuarea unui debit de cca 0,5 mc/s in aval de acumulare pe paraul Somuzul Mic, fara a se produce revarsarea debitului de apa in afara albiei minore a paraului. O echipa din cadrul ISU Suceava a intervenit pentru remedierea avariei incercand inlocuirea vanetelor rupte, insa nu s-a reusit remedierea in ziua curenta.

Administratorul acumularii a fost sanctionat contraventional de SGA Suceava, pentru neanuntarea institutiei cu privire la producerea avariei respective, obligatie prevazuta in Autorizatia de Gospodaririi Apelor a acumularii.

S-au impus urmatoarele masuri beneficiarului:

1. Orice avarie sau defectiune produsa la acumulare sau la instalatiile de golire aferente amenajarii, va fi anuntata imediat la SGA Suceava;

2. Se va monta o vana curenta pe pasarela de acces la calugarul golirii de fund, termen 30.08.2023;

3. Pana la remedierea avariei se va monitoriza in permanenta debitul evacuat si albia paraului in aval de acumulare, si se va instiinta SGA Suceava dupa finalizarea lucrarilor de remediere.

 **DIRECȚIA COMUNICARE**